ตามเวลา
ปกติการทำงานของแบงก์ชาติต้องตรงเป๊ะทุกด้าน เช่นเดียวกับการชี้แจงเรื่องปัญหาการโจรกรรมข้อมูลบัตรเอทีเอ็ม
10 ก.ค. 2560

โดย...ทีมข่าวการเงินโพสต์ทูเดย์ปกติการทำงานของแบงก์ชาติต้องตรงเป๊ะทุกด้าน เช่นเดียวกับการชี้แจงเรื่องปัญหาการโจรกรรมข้อมูลบัตรเอทีเอ็ม หรือ ATM Skimming ที่หวนกลับมาหลอกหลอนสร้างความเสียหายอีก ทำเอาประชาชนผู้บริโภคกังวลกับการใช้บริการอีกครั้ง ทั้งที่ปัญหานี้ชาวบ้านร้านตลาดเคยรู้สึกคลายกังวลไปบ้างแล้ว หลังแบงก์ชาติสั่งให้ทุกแบงก์เปลี่ยนบัตรให้ลูกค้า จากแถบแม่เหล็กเป็นเอทีเอ็มแบบชิปการ์ดตั้งแต่เดือน พ.ค.ปีที่แล้วปัญหาใหญ่อย่างนี้ ทำให้สื่อมวลชนต้องถามไปที่ “พี่ดล” รณดล นุ่มนนท์ ผู้ช่วยผู้ว่าการ สายกำกับสถาบันการเงิน แบงก์ชาติตั้งแต่เริ่มทำการ 08.30 น. ซึ่งทีมงานแบงก์ชาติก็ขะมักเขม้นรีบเร่งแจงข่าว แต่ก็ให้รอ เพราะการทำงานของแบงก์ชาติตรงเวลามาก เพราะมาตอบอีกทีก่อนตลาดปิดช่วงเย็นเวลา 5 โมงครึ่งอยู่ 1 นาที ด้วยข้อความที่สั้นกระชับว่า Skimming รอบนี้อย่ากังวลเสียหายจำกัด เพราะเรากำชับไปที่แบงก์ให้ดูแลแล้วงานนี้ต้องขอร้อง ว้าว! ชื่นชมว่าแบงก์ชาติทำงานได้ตรงเวลาเป๊ะ ถามเช้าได้ค่ำตามเวลาจริงๆ น้า